Pusur

Pusur (engelsk: Garfield) er en tegneseriefigur skapt av Jim Davis. Serien startet som en humoristisk avisserie utgitt som dagsstriper i aviser og søndagssider.

Jim Davis startet serien om den feite, late, selvgode og selvopptatte katten den 19. juni 1978. På originalspråket ble Garfield oppkalt etter Jims bestefar, James Garfield Davis. De viktigste bifigurene er den nerdete eieren Jon (opprinnelig en tegneserietegner) og den dumme, men godhjertede hunden Jølle (som opprinnelig tilhørte Jons romkamerat Lyman, som forsvant fra serien i 1983). Andre figurer inkluderer Jons familie på gården, Garfields potensielle kjæreste Arlene, kosebamsen Teddy, kattungen Nermal, postmannen som Garfield terroriserer, og veterinæren Liz Wilson. Jon var forelsket i Liz siden han møtte henne første gang i 1979, og etter mange års beiling ble Liz kjæresten hans den 28. juni 2006, på Jons bursdag.
Garfield står oppført i Guinness rekordbok som verdens mest publiserte avistegneserie, med 2 570 aviser daglig. Serien har også hatt mange andre utgivelser rundt om i verden, inkludert i Norge. Her ble det utgitt 18 bøker i hefteform fra 1982 til 1991, basert på et bokformat Jim Davis selv valgte for å samle serien i USA. Det har også vært spesialhefter basert på TV-spesialer, et eget serieblad fra 1984 til 2004, julehefte siden 1984 (med unntak av 1988 og 2020), diverse større bøker i både heftet og innbundet form gjennom 80-tallet, en skoledagbok fra 1984, og tre seriealbum på begynnelsen av 90-tallet. I dag utkommer serien kun som julehefte i Norge, bortsett fra publisering i enkelte aviser, mens salget av bøker og spesialutgivelser fremdeles er stort i mange andre deler av verden, spesielt i hjemlandet USA.

Garfield har også blitt tilpasset til TV og film, samt diverse merchandise.

Opphavsmannen Jim Davis mener at Garfield sier og gjør det vi gjerne skulle sagt og gjort hvis vi kunne kommet unna med det.

 Filmer 
 2004: Pusur (engelsk: Garfield: The Movie)
 2006: Pusur 2 (engelsk: Garfield: A tale of two kitties)
 2007: Pusur i levende live (engelsk: Garfield gets real)
 2024: Pusur-filmen (engelsk: The Garfield Movie) – planlagt kinopremiere i blant annet USA og Norge: 24. mai 2024

 TV-serier 

 1988–1994: Pusur og vennene hans (engelsk: Garfield and friends)
 2009–2016: Pusur (engelsk: The Garfield Show)

 Rollefigurer 
 Hovedfigurer 

 Pusur (engelsk: Garfield): Hovedfiguren. En lat katt som elsker lasagne og gjør lite annet enn å sove, spise og se på TV.
 Jølle (engelsk: Odie): En hund som Pusur bor sammen med og som han liker å erte. Jølle snakker aldri; han bjeffer og piper bare.
 Jon (fullt navn: Jonathan Q. Arbuckle): Eieren til Pusur og Jølle.
 Liz: Jons kjæreste
 Nermal: En grå katt som Pusur ikke liker.
 Arlene: En hunkatt som Pusur er forelsket i.

 Andre figurer 

 I TV-serien Pusur og Vennene Hans 

 Orson
 Roy Hane (engelsk: Roy Rooster)

 I TV-serien Pusur (2009) 

 I filmen Pusur (2004) 

 I filmen Pusur 2 

 I filmen Pusur i Levende Live 

 Eksterne lenker 

Pusur på SNL

Kategori:Tegneserier fra USA